kardosdrur/scandi-wiki huggingface dataset:
Marienhøj Plantage

{
  "type": "ExternalData",
  "service": "geoshape",
  "ids": "Q23745056",
    "properties": {
      "stroke": "#ff0000",
      "stroke-width": 2,
    }
}

Marienhøj Plantage er en 400 ha stor skov beliggende lige nordvest for Hadsund. Midt i skoven, ud til Terndrupvej (en del af Sekundærrute 507), ligger en gyvel og enebærbevoksede hede Marienhøj Hede, hvor et areal på 20 hektar blev fredet i 1956.

Eksterne kilder og henvisninger 
 Om fredningen på Danmarks Naturfredningsforenings websted

Hadsund
Skove i Mariagerfjord Kommune
Himlingøje

Himlingøje er en lille landsby på Østsjælland ca. 13 kilometer syd for Køge i Stevns Kommune. Landsbybebyggelsen består i begrænset mængde af nybyggeri, men er især præget af bindingsværkshuse og en del mindre gårde, som ikke blev udflyttet ved udskiftningen efter stavnsbåndets ophævelse i 1788. Byen har egen kirke og ligger i tilknytning til et lille gadekær midt i landsbybyen.
Fra 1921 til 1970 lå byen i Præstø Amt og fra 1970 til 2007 i Roskilde Amt. I dag ligger Himlingøje i Region Sjælland.

Navnet Himlingøje er en sammentrækning af Himlinge og høje. Himlinge menes at være navnet på en høvding bosiddende i området og høje henviser til de oprindelige gravhøje i udkanten af landsbyen, fra o. år 200. Landsbyer med endelsen -inge betegner nogle af de ældste bebyggelser i Danmark og Himlingøje menes således at være opstået 500-450 f. Kr.

Litteratur 
 Vallø lokalhistoriske Arkiv, 1997. 

Lokaliteter i Stevns Kommune
Nulle Øigaard

Nulle Ingeborg Øigaard (født 23. september 1934 i København) er en dansk billedkunstner.

Hun er datter af landsretssagfører og borgmester Erik Øigaard og Edith født Just. Øigaard blev elev af billedkunstneren Alex Klingspor og senere uddannet fra Kunstakademiets Malerskole i 1957. Derefter etablerede hun eget værksted. Særligt kendt er hun for sine tekstilcollager, der er inspireret af Middelhavslandenes farvespektre.

Hun har desuden arbejdet med scenografi og udført udsmykninger til bl.a. Stavnsholt Kirke i Farum (1995), Danmarks Nationalbank, Frederiksberg Gymnasium, Novo Nordisk, Codan, Tivolis Koncertsal, Taastrup Nykirke, Brøndbyøster Kirke og Danmarks faste repræsentation ved Den Europæiske Union i Bruxelles.

Hun blev i 2008 tildelt prisen Årets Skovhuskunstner.

Privat 
Nulle Øigaard var gift med Ib Spang Olsen og mor til Martin Spang Olsen og Lasse Spang Olsen. Hun er bosiddende i Bagsværd.

Eksterne henvisninger 
 Nulle Øigaards hjemmeside
 

Malere fra Danmark
Personer fra København
Tegnere fra Danmark
Personer i Kraks Blå Bog
Danmarks Faste Repræsentation ved Den Europæiske Union

Danmarks Faste Repræsentation ved Den Europæiske Union eller blot EU-Repræsentationen Bruxelles er Danmarks største diplomatiske repræsentation i udlandet. I alt beskæftiger repræsentationen 95 ansatte og ledes af ambassadør og fast repræsentant Jonas Bering Liisberg. 

Repræsentationens hovedopgave er at varetage Danmarks interesser i EU, både i forhold til Europa-Kommissionen, Europa-Parlamentet og Ministerrådet. Konkret sker det ved at være repræsenteret i de faste repræsentanters komité, COREPER, ligesom man bistår de danske ministre ved rådsmøder og topmøder. Mandatet for forhandlingerne fastlægges af regeringen og forelægges Europaudvalget før møderne.

Eksterne henvisninger
 Repræsentationens hjemmeside 

Danmarks udenrigspolitik
EU
Diplomati
Casino Copenhagen

Casino Copenhagen er et dansk kasino, der er beliggende i tilknytning til Radisson Blu Scandinavia Hotel på Islands Brygge i København. Kasinoet slog dørene op for kunder første gang d. 31. december 1990, og har siden positioneret sig som Danmarks største kasino. Selskabet har i dag mere end 150 ansatte. Moderselskabet Casino Copenhagen K/S, er ejet ligeligt af CIH Scandinavia Hotel og Casinos Austria International GmbH, Østrig. Casino Copenhagen K/S overtog pr. 1. maj 2014 Casino Marienlyst A/S og dermed driften af Casino Marienlyst i Marienlyst, Helsingør.

I juli 2020 offentliggjorde Casino Copenhagen planer om at åbne endnu et kasino i København. Kasinoet var sat til at åbne i august 2020, men coronapandemivirussen satte en stopper for det. Åbningen er nu sat til engang i foråret 2021. Licensen til et fysisk kasino i København tilhørte Tivoli A/S, men den kendte forlystelseshave havde gentagne gange ikke ønsket at gøre brug af licensen, og dermed røg den slutteligt i udbud. Beliggenheden i samme bygning som bl.a. Radisson Collection Hotel, Royal, tæt på Vesterport Station og Tivolis mange turister, gør at kasinoet ligger mere centralt end Casino Copenhagen på Amager.

Kasinoet åbnede 31. december 1990 og var det første herhjemme, der fik licens fra Justitsministeriet til at udbyde spil på blackjack og roulette. Det er samtidig Nordeuropas største kasino. Kasinoet er tegnet af Knud Holscher og Rudolph Gschnitzer og primært udført i træ og guld.

Udover de klassiske kasinospil danner stedet også ramme om pokerturneringer. I årene 2004-2012 afholdtes Europas største serie af pokerturneringer, European Poker Tour, på kasinoet i København. Det var i pokerdisciplinen Texas Hold'em, og turneringen blev hurtigt et fast stop i pokerspillets gyldne år. Med en førstepræmie på flere millioner kunne turneringerne samle alle verdensstjernerne inklusiv de danske pokerspillere Gus Hansen, Peter Eastgate og Theo Jørgensen. Det lykkedes dog ikke nogen af disse to spillere at vinde turneringen på hjemmebane. Det gjorde det dog for Mads Andersen, da han i 2006-sæsonen vandt turneringen og 2.548.040 kr. . I 2012 lykkedes det den i pokerkredse kendte danske pokerspiller Mickey Petersen at vinde turneringen og en førstepræmie på 2.515.000. Verdens største turneringsserie, World Poker Tour, har også gæstet Casino Copenhagen. Det skete i henholdsvis 2012 og 2013. Siden da har kasinoet ikke lagt pokerborde til store internationale pokerturneringer.

Kilder og eksterne henvisninger 
 Om Casino Copenhagen på casinoguide.eu
 Casino Copenhagens hjemmeside 

Etableret i 1990
Kasinoer
Islands Brygge
Kylie's Remixes Volume 2

Kylie's Remixes Volume 2 er et remixalbum af den australske sangerinde Kylie Minogue. Albummet blev udgivet den 1. juli 1992 i Japan og den 5. maj 1993 i Australien af Mushroom Records.

Spotliste 
"Better the Devil You Know" (U.S. Remix) – 6:03
"Step Back in Time" (Walkin' Rhythm Mix) – 7:55
"What Do I Have to Do?" (Between the Sheets Remix) – 7:10
"Shocked" (DNA 12" Mix) – 6:16
"Word Is Out" (12" Version) – 5:53
"If You Were with Me Now" (Extended Version) – 5:11
"Keep on Pumpin' It" (Angelic Remix) – 7:25
"Give Me Just a Little More Time" (12" Version) – 4:36
"Finer Feelings" (Brothers in Rhythm 12" Mix) – 6:51
"Do You Dare?" (NRG Mix) – 7:06
"Closer" (The Pleasure Mix) – 6:49

Hitlister

Eksterne henvisninger 
Kylie's Remixes Volume 2 på Allmusic

Kylie Minogue-album
Album fra 1992
Casino Odense

Casino Odense er et dansk kasino, som ligger i tilknytning til Radisson Blu H.C. Andersen Hotel tæt ved H.C. Andersens Hus i Odense. 
Kasinoet åbnede på H.C. Andersens fødselsdag den 2. april 1991, med en tildelt licens fra Justitsministeriet fra oktober 1990 til at udbyde spil på blackjack og roulette. 

Casino Odense ejes af Casinos Austria International GesmbH, Østrig.

Kilder og eksterne henvisninger
 Om Casino Odense på casinoguide.eu
 Casino Odense hjemmeside

Etableret i 1991
Kasinoer
Bygninger, konstruktioner og anlæg i Odense
Samuel Henriques

Samuel Ruben Henriques (27. december 1821 i København – 2. juni 1893 sammesteds) var en dansk maler, bror til Nathan og Sally Henriques.

Hans forældre var vekselerer Ruben Henriques jun. (1771-1846) og Jeruchim (Jorika) født Melchior (1785-1857). 
Han besøgte Kunstakademiet sammen med den ældste broder Sally og blev 1842 elev af Modelskolen. På Charlottenborg Forårsudstilling udstillede han kun et portræt og nogle få figurbilleder (1841-47). Af disse vakte hans sidste billede En bissekræmmer, der gør kortkunster for nogle bønder i en kro, der tilhørte godsejer Neergaard til Førslevgaard, især opmærk­somhed og blev litograferet af Edvard Westerberg hos Em. Bærentzen & Co. I 1847 overtog han en antikvitetshandel efter en afdød broder, Benny Henriques, men overlod den to år senere til sin broder, Sally Henriques, da han selv den 1. december 1849 indtrådte i sin svoger, fabrikant Liepmann Fraenckels tapetfabrik, som han blev leder af og videreførte indtil 1880'erne. Han døde den 2. juni 1893.

Han døde ugift og er begravet på Mosaisk Nordre Begravelsesplads.

Henriques' værker er siden blevet udstillet på Danske jødiske Kunstnere, København 1908 og Indenfor murene, Kunstforeningen, København 1984-85.

Værker 
 To gamle folk (udstillet 1841)
 En lille pige med frugt (udstillet 1842)
 En bissekræmmer, der gør kortkunster i en krostue (udstillet 1847, købt af godsejer Neergaard, senere udsendt som litografi hos Em. Bærentzen & Co.) 
Han udførte forlæg til litografi eller litograferede selv portrætter som fx portræt af biskop H.L. Martensen og af etatsråd og stiftsfysikus Hans Palle Hoff Hansen

Kilder 
 

Personer fra København
Samuel
Malere fra Danmark
Jøder fra Danmark
Danskere i 1800-tallet
Fabrikanter fra Danmark
Evan Jensen

Evan Jensen (født 22. marts 1930 i Østrup, Vognsild Sogn, død 21. december 2020 på Holbæk Sygehus) var en dansk lærer og politiker, der var borgmester i Lejre Kommune fra 1970 til 2002, valgt for Venstre, som han fra 1966 til 1971 også repræsenterede i Folketinget. Han var desuden formand for Kommunernes Landsforening af to omgange; fra 1982-1986 og igen 1994-1998.

Jensen blev født den 22. marts 1930 i Østrup i Vognsild Sogn, hans forældre var husmand Ejnard Jesper Jensen og Petrea f. Pedersen. Forældrene var blevet viet omkring tre år forinden i Farsø Kirke den 1. april 1927.

Jensen blev oprindeligt uddannet ved landbruget, men dimitterede i 1955 som lærer. Han arbejdede blandt andet som forstander inden politikken tog over på fuld tid. Det skete i 1966, hvor han både blev indvalgt i Lejre Sogneråd og Folketinget. Han udtrådte af tinget i 1971, efter at være blevet borgmester året forinden. Fra 1974 til 1998 sad han i bestyrelsen for Kommunernes Landsforening. Her kørte han et parløb med Århus' borgmester Thorkild Simonsen (S); de to var i fire valgperioder skiftevis formand og næstformand.

Referencer 

Borgmestre fra Venstre
Formænd for Kommunernes Landsforening
Folketingsmedlemmer i 1960'erne
Folketingsmedlemmer i 1970'erne
Tidligere folketingsmedlemmer fra Venstre
Lærere fra Danmark
Kommunalbestyrelsesmedlemmer fra Venstre
Personer i Kraks Blå Bog (afdøde)
Hilmar Sølund

Hilmar Sølund (født 6. december 1927 i Skjern, død 11. oktober 2016 i Holstebro) var en dansk politiker, der var borgmester i Herning Kommune fra 1990 til 1997, valgt for Socialdemokraterne. Han var desuden formand for Kommunernes Landsforening fra 1992 til 1994. 

Sølund var i sit civile liv ansat ved DSB, hvor han begyndte som trafikelev i 1944 og senere blev trafikassistent, overtrafikassistent og trafikkontrollør inden han i 1969 blev leder af DSB's fjernstyringscentral i Herning.

Allerede i 1968 blev han medlem af Herning Byråd, og han nåede i løbet af sin lange kommunalpolitiske karriere at sidde i stort set samtlige stående udvalg, ligesom han havde mange tillidsposter. I 1971 blev han eksempelvis medlem af Kommunernes Lønudvalg, som han fra 1982 til 1990 var formand for. I den egenskab var han hovedforhandler ved flere overenskomstforhandlinger. Fra 1979 til 1994 var han bestyrelsesmedlem i Kommunernes Landsforening, og blev formand, da Thorkild Simonsen gik af i 1992. Fra 1986 til 1990 var han tillige medlem af Ringkøbing Amtsråd. 

Højdepunktet i Sølunds politiske virke var, da det ved kommunalvalget 1989 lykkedes at bryde 77 års uafbrudt Venstre-styre i Herning, ikke mindst takket være et personligt stemmetal på 12.000. Det lykkedes ham at forsvare posten ved valget 1993, men da han valgte ikke at genopstille i 1997, gik posten atter til Venstre, og Helge Sander overtog således borgmesterkontoret.

Hilmar Sølund var fra  1949 til sin død gift med Tove Sølund. Parret havde to børn.

Referencer

Kilde
 En stærk realpolitiker Kristeligt Dagblad 5. december 2007

Eksterne henvisninger 
 

Personer fra Skjern
Borgmestre fra Socialdemokraterne
Borgmestre i Herning
Formænd for Kommunernes Landsforening
Amtsrådsmedlemmer fra Socialdemokraterne
Ansatte i DSB
Haller

Haller er et efternavn, der henviser til blandt andre:

 Albrecht von Haller
 Bent Haller
 Berthold Haller
 Carl Ludwig von Haller
 Helmut Haller
 Hermann Haller
Karl Ludwig von Haller

Karl (eller Carl) Ludwig von Haller (1. august 1768 – 20. maj 1854) var en schweizisk statsretlig forfatter, sønnesøn af Albrecht von Haller.

von Haller blev allerede 1795 sekretær ved kanton Berns regering indtil 1798, da den gamle ordning omstyrtedes. Han var derefter i østerrigsk tjeneste indtil 1805, var professor i Bern 1806—17 og blev medlem af kantonets råd 1814, men afsattes, fordi han 1820 var gået over til katolicismen.

Han levede 1821—30 i Paris, hvor han siden 1825 var ansat i udenrigsministeriet, men tog derefter ophold i Solothurn, hvor han i en række år hørte til førerne for det ultramontane parti og var flittig medarbejder af tyske blade og tidsskrifter.

Allerede 1808 i Handbuch der allgemeinen Staatskunde udtalte von Haller stærk uvilje imod revolutionens grundsætninger, og i sit hovedværk Restauration der Staatswissenschaft (4 bind 1816—20, 2. udgave, 6 bind 1820—34) gav han en dygtig, men meget ensidig kritik af hine grundsætninger og et teoretisk forsvar for en yderlig reaktion.

von Hallers fanatisme drev ham senere til at se hele den frisindede bevægelse som en sammensværgelse af frimurere og lignende imod stat og kirke, og 1847 rettede han en indtrængende opfordring til kongen af Preussen om ikke at opgive sin enevælde.

Den danske forfatter Frederik Oldenburg brugte 1881 hans navn "C. v. Haller" som forfattermærke for sit første skrift Strategi og Politik.

Kilder 
 

Jurister fra Schweiz
Politikere fra Schweiz
Faglitterære forfattere fra Schweiz
Ansatte ved Berns Universitet
Personer fra Bern
Frederik Oldenburg

Frederik Oldenburg henviser til blandt andre:

 Frederik Oldenburg (kollegiedeputeret) (1767-1848) – dansk embedsmand
 Frederik Oldenburg (præst) (1799-1866) – dansk præst
 Frederik Oldenburg (forstmand) (1828-1890) – dansk forstmand og politisk forfatter
Frederik Oldenburg (forstmand)

Frederik Oldenburg (14. marts 1828 – 25. september 1890) var en dansk forstmand og politisk forfatter. 

Han blev 1846 student og 1852 forstkandidat, efter at have været frivillig herregårdsskytte under krigen 1848, og var 1853—60 ansat ved forstvæsenet i Nordslesvig. 1860—63 rettede han nogle skarpe angreb på statsskovenes bestyrelse, samt foreslog på landmandsforsamlingerne 1862 og 1863 ophævelsen af skovtvang. 1868 købte han et par herregårde i Skåne, men levede siden 1880 mest i København. 

1881 åbnede han sin politiske forfattervirksomhed med et skrift Strategi og Politik under mærket "C. v. Haller" og udtalte åbent, at Danmark ved sin beliggenhed kun kunde sikre sin fremtid ved at forbinde sig med Tyskland og befæste København i dette øjemed. Skriftet vakte stærkt røre og megen forargelse. Til svar på de mange indsigelser skrev han endnu 1881 3 småskrifter, deriblandt Aanden i Folket, og kom nu også ind på Danmarks indre politiske forhold. 

Endelig behandlede han disse 1884—88 i årlige oversigter under særskilte navne, som tilstrækkelig antyder tankegangen (således Forlig eller Revolution, Vor Opløsning fortsat, Estrupiatet og Demoralisationen), og fældede her med skarp kritisk sans og uforfærdet djærvhed samt med stor stilistisk dygtighed de hårdeste domme både over Venstres ledere og over ministeriet Estrups styrelse.

Kilder 
 
 

Forstmænd fra Danmark
Faglitterære forfattere fra Danmark
Personer i Treårskrigen fra Danmark
Debattører fra Danmark
Danskere i 1800-tallet
Godsejere fra Skåne
Frederik 2
Dansksprogede forfattere fra Danmark
Per Holst (flertydig)

Per Holst har flere betydninger:

 Per Holst (1919-2008) (1919-2008) – dansk filminstruktør og modstandsmand
 Per Holst (født 1939) – dansk filminstruktør
 Per Holst Film – dansk filmselskab
Per Holst (1919-2008)

Per Bent Holst (født 23. oktober 1919 i Aarhus, død 22. juli 2008) var en dansk filminstruktør og modstandsmand. Han var især producent af film for døve og oprettede selskabet Døve Film. Derfor kendes han også til tider som "Døve-Per" for at skelne ham fra den anden Per Holst ("Reklame-Per").

Per Holst var søn af forretningsfører Henning Marinus Holst og hustru Gerda Martensen og blev student i 1938. Under besættelsen var han i 1944 assistent for instruktørparret Bjarne og Astrid Henning-Jensen, som indspillede filmen Flyktingar finnar en hamn i Sverige. Han var også medlem af Modstandsbevægelsens Filmgruppe, som sørgede for filmisk dokumentation af bl.a. sabotageaktioner. Derefter var han assistent for Theodor Christensen hos Minerva-Film og senere instruktør samme sted. 1950-53 var han producent af reklamefilm, 1953-56 leder af Landbrugets Informationskontors filmproduktion, 1956-57 produktionsleder hos Laterna Film og fra 1957 freelance, bl.a. som producer for TV.

Eksterne henvisninger 
 
 

Filminstruktører fra Danmark
Manuskriptforfattere fra Danmark
Personer fra Aarhus
Danskere i 1900-tallet
Medlemmer af Modstandsbevægelsens Filmgruppe
Filmproducere fra Danmark
Dansksprogede forfattere fra Danmark
Per Bach Laursen

Per Bach Laursen (født 7. februar 1962 i Løgstør) er borgmester i Vesthimmerlands Kommune fra partiet Venstre. Før han blev borgmester havde han været vice-borgmester i Vesthimmerlands Kommune, fra 2010 til 2018. Han er blandt andet kendt fra diverse bestyrelsesposter i landbrugsorganisationer. Derudover har han været medlem af økonomiudvalget i kommunen siden 2013, hvor han også er nuværende formand. Fra 2013 til 2017, var han også medlem af kultur- og fritidsudvalget.

Udover hans politiske karriere er han proprietær og ejer af Lundgaard i Overlade, som også er hans bopæl. Lundgaard driver i dag ca. 300 hektar med blandt andet kartoffelavl.

Per Bach Laursen har gennem de seneste 20 år været aktiv i landbrugets organisationer som bl.a.
 Tidligere præsident for De Europæiske Svineproducenter
 Næstformand i Tolvmandssektionen
 Rådsmedlem i Det dyreetiske råd
 Formand for bestyrelsen i 3S A/S.
 Bestyrelsesmedlem i LaDS Holding A/S
 Bestyrelsesmedlem i kartoffelmelsfabrikken AKV-Langholt
 Tidligere formand for De Danske Svineproducenter

Referencer

Eksterne henvisninger 
 www.lundgaarden.com
 www.stemperbach.dk

Viceborgmestre fra Venstre
Proprietærer fra Danmark
Foreningsformænd fra Danmark
Personer i Kraks Blå Bog
Borgmestre i Danmark 2018-2021
Borgmestre i Danmark 2022-2025
Josef Hergenröther

Josef (eller Joseph) Hergenröther (født 15. september 1824 i Würzburg, død 3. oktober 1890 i klosteret Mehreau ved Bregenz) var en tysk romersk-katolsk kirkehistoriker.

Efter at have studeret i Würzburg og Rom blev han præsteviet 1848, Dr. theol. 1850 og 1852 professor i kirkeret og kirkehistorie i Würzburg. Mest kendt er han blevet ved stridsskriftet Anti-Janus, som han udgav 1870 som svar på Janus, Döllingers og Johann Hubers pseudonyme angreb på ufejlbarhedslæren, og hvori han kraftig tog pavens og ultramontanismens højtflyvende planer i forsvar. For sin virksomhed som forsvarer af ufejlbarhedslæren blev han 1879 belønnet med en kardinalhat, og da Leo XIII åbnede Vatikanets arkiver, blev han arkivar ved den hellige Stol. Blandt hans skrifter må nævnes: Photius, Patriarch von Konstantinopel (3 bind, 1867—69) og Handbuch der allgemeinen Kirchengeschichte (3. oplag 1884—86).

Kilder 

 

Kardinaler fra Tyskland
Kirkehistorikere fra Tyskland
Teologer fra Tyskland
Historikere fra Tyskland
Ansatte ved Würzburgs Universitet
Faglitterære forfattere fra Tyskland
Tyskere i 1800-tallet
Personer fra Würzburg
Salmonsens
Bjarne Johnsen (sagfører)

Bjarne Johnsen (født 16. maj 1920 i Asmild, død 7. november 2006) var en dansk landsretssagfører, fiskeri- og skovejer.

Han var søn af overretssagfører Jon Johnsen og hustru Karen Margrethe f. Morville (død 1979), blev student fra Viborg Katedralskole 1938 og var aktiv i modstandsbevægelsen. Johnsen blev cand.jur. 1945 og var sagførerfuldmægtig i København indtil 1947, derefter i Viborg, blev landsretssagfører 1948. Han var medindehaver af Jon Johnsen, Chr. Ejstrup, G. Morville og Bjarne Johnsen (nu: Advokatfirmaet Johnsen og Dalberg) fra 1950 til 1986. Han var Ridder af Dannebrog.

Han blev gift 1. gang 12. august 1945 med Lajla Elsebel (3. maj 1919 i Aarhus – 1971), datter af overretssagfører I.C. Hald (død 1946) og hustru Erna født Flach-Bundegaard (død 1947) og gift 2. gang 16. maj 1975 med Bodil Skou (3. november 1924 i Hirtshals), datter af læge Karl Nordal Skou (død 1944) og hustru og hustru baronesse Minna Haxthausen født Koopmann (død 1984).

Han blev begravet fra Asmild Kirke.

Kilder 
 Kraks Blå Bog 2000

Eksterne henvisninger 
 

Advokater fra Danmark
Riddere af Dannebrog
Personer fra Viborg
Danskere i 1900-tallet
Personer i Kraks Blå Bog (afdøde)
Modstandsfolk fra Danmark
Studenter fra Viborg Katedralskole
Döllinger

Döllinger er et efternavn, der henviser til blandt andre:

 Ignaz Döllinger (1779–1841), tysk anatom og fysiolog
 Ignaz von Döllinger (1799–1890), tysk romersk-katolsk teolog

Tyske efternavne
Rosenkorsordenen AMORC

Rosenkors-ordenen AMORC, hvor AMORC er et akronym for den Antikke og Mystiske Orden af Rosenkorset, er en esoterisk og initatorisk, rosenkreutzerinspireret orden.

Oprindelse 

Ordenen blev grundlagt i februar 1915 i New York af den amerikanske okkultist og mystiker Harvey Spencer Lewis (1883 – 1939).

Grundlag 
Ordenen kræver i stil med frimurerne, at et medlem skal bekende sig til en religion; men stiller ingen krav om medlemskab af bestemte religioner. Medlemmerne søger at respektere religiøs tolerance, og i rituel sammenhæng henvises guddommen som "mit hjertes Gud". Ordenens lære er inspireret af monoteisme, karma, reinkarnation og til en vis grad af teosofiens lære om hemmelige mestres hierarki. Ordenens tidsregning henviser til den tid, da farao Akhnaton grundlagde atonkulten. Ordenen hævder at videreføre ældgamle mystiske traditioner, der dels stammer fra rosenkreutzerne og dels fra de ældste tiders mystikere.

Medlemmerne og deres uddannelse 
På verdensplan er der en anslået 100.000 til 150.000 medlemmer. Der er ca 100-150 medlemmer i Danmark.
Ordenen er en esoterisk orden opdelt i grader eller erkendelsestrin. Ordenen har officielt 9 grader. Medlemmerne modtager hver måned en monografi med undervisningsmaterialer og parapsykologisk inspirerede eksperimenter. Derfor kan man sige, at ordenen er opbygget som et brevkursus. I vore dage udsendes monografierne i stigende grad som email.

Indvielserne til næste grad foregår i hjemmet, hvor medlemmet selv gennemfører ritualerne. Senere kan grader erhverves i et rosenkorstempel.

Den skandinaviske storloge 

Ordenen har afdelinger på alle kontinenter, og der findes en skandinavisk storloge med hovedsæde på Rösans Herrgård i Onsala, Sverige. Det er her skandinaviske medlemmer modtager deres indvielser til højere grader.
Den skandinaviske storloge ledes af stormester Live Söderlund

Ordenens hovedkvarter 
Ordenens internationale hovedkvarter ligger i Lachute i Montreal i Canada. Tidligere lå hovedkvarteret længe i San José, Californien. Internationalt har ordenen siden 1990 været ledet af Christian Bernard, der i denne egenskab kaldes ordenens imperator.

AMORC 
AMORC er en forkortelse for:
 Ancient (and)
 Mystical
 Order (of the)
 Rosy
 Cross
På latin er navnet: Antiquus Mysticusque Ordo Rosae Crucis.

Eksterne henvisninger 
 Rosenkors-ordenen AMORC
 :en:Harvey Spencer Lewis

Okkultisme
Esoterik
Loger
Usbekistans håndboldlandshold (herrer)

Usbekistans håndboldlandshold for mænd er det mandlige landshold i håndbold for Usbekistan. Det repræsenterer landet i internationale håndboldturneringer.

Resultater

Asienmesterskabet i håndbold

Kilder 

Håndboldlandshold (herrer)
Herrehåndboldlandshold